Tél 2023/2024

**Après-ski karintiai módra**

**Amikor leszáll az éj Karintiában, különleges és lenyűgöző világ tárul fel az üdülővendégek előtt. A kristálytiszta csillagos égbolt alatt, a romantikus holdfénynél olyan egyedülálló pillanatok várják a kicsiket és a nagyokat, amelyek minden érzéket megérintenek és maradandó emlékeket teremtenek.**

Az éjszaka csendjében a természet egy még inkább lenyűgözőbb oldalát mutatja: a csillagok az égen még intenzívebben ragyognak, a hó még titokzatosabban csillog és a tiszta, hűvös levegő felélénkíti az érzékeket. Tökéletes időpont, hogy értékes pillanatokat töltsünk el a családdal és a vendégszerető házigazdákkal. Karintiában számtalan lehetőség kínálkozik arra, hogy felejthetetlen kalandokat éljünk át és elmerüljünk egy olyan világban, amely csak naplemente után bontakozik ki teljesen.

**Csillagos konyha**

**A Goldeck sporthegy** lábánál található [**üvegkupolában**](https://www.millstaettersee.com/de/region-orte/dinner-in-der-glaskuppel.html) egészen egyedülálló módon kényeztetik a különleges kulináris élményekért rajongókat: a Landgasthof Marhube házigazdái, Christa és Oliver fondü-vacsorát kínál romantikázó pároknak és baráti társaságoknak, csodálatos hegyi panorámával kombináljva.

Ennél közelebb kerülni a teliholdhoz szinte már lehetetlen: a téli teliholdas estéken **Bad Kleinkirchheimban,** a [**Brunnach Bioszféra Rezervátumban**](https://www.badkleinkirchheim.com/nachtfahrt-zum-vollmond/) felviszik az érdeklődőket a hegyállomásra. Itt színes esti program várja őket: a vezetett fáklyás túrától a lenyűgöző tűzzsonglőr bemutatóig.

**Forró szauna a telihold fényében**

A Warmbad-Villachban található [**Kärnten Therme**](https://www.kaerntentherme.com/sauna-massagen-beauty/specials/saunanaechte-rund-um-den-vollmond/) szaunamesterei a teliholdhoz legközelebb eső péntekeken legendás teliholdas szaunaestre invitálják a vendégeket – a témától függő – különleges hűsítő kiegészítőkkel, például mentollal, jéggel vagy hógolyókkal. A szaunázást követő ellazulás közben számolhatjuk a csillagokat és a teraszon álló panorámás pezsgőfürdőből csodálhatjuk a teliholdat.

**Feledhetetlen téli kalandok**

**A Dobratsch Natúrparkban** tett vezetett éjszakai túrán nem találni mesterséges fényt. [**Az ún. Unplugged (mesterséges fényforrás nélküli)**](https://www.kaernten.at/erlebnisse/sporterlebnis/erlebnisse/KTN/4815e35f-7f49-4c0c-ae94-636f38d8a3a0/unplugged-durch-den-winterlichen-naturpark?useDetailSearch=false) túrázás közben mindenki zavartalanul szabadjára engedheti az érzékeit. A hótalpas téli túra a vadregényes, hóval borított tájon át vezet a Zehner Nockon található menedékházhoz. Az erőfeszítésért cserébe regionális alapanyagokból készült harapnivalók és saját puncskreáció várja a túrázókat, akik séta közben végig a hófödte Karawankák és a Júliai-Alpok csodálatos látványában gyönyörködhetnek.

A **Gerlitzen** [**csillagvizsgálója**](https://www.pacheiner.at/sternwarte/fuehrungen/) éjszakánként más galaxisokba kalauzolja a vendégeket. Alkonyatkor az érdeklődők vezetett túrán vehetnek részt és a „Lenyűgöző csillagászat – a molekulafelhőktől a szupernóvákig” témakörben számos érdekes tudnivalóval gazdagodhatnak.